NRK med 12–14 alternativer til hovedkontor

NRK har vedtatt å flytte hovedkontoret fra Marienlyst, men ikke hvor eller når. Kringkastingssjef Thor Gjermund Eriksen har Oslo, Lillestrøm og Bærum på blokken.

Da styret i NRK for snart ett år siden vedtok at rikskringkasteren skal flytte hovedkontoret på Marienlyst, ble lite sagt om planen utover at det nye kontoret også skal ligge i Oslo-området. Gorm Kallestad / NTB scanpix

NTB

5. feb. 2019 09:37 Sist oppdatert 5. februar 2019

– Skedsmo kommune vil ha oss til Lillestrøm – med tøffelavstand til Flytoget. Sist jeg telte opp hadde vi 12–14 alternativer, sier Eriksen til Dagens Næringsliv.

Både Lillestrøm og Bærum er aktuelle alternativer. I Bærum bekrefter Telenor at NRK er en av flere mulige leietagere i Telenors hovedkvarter på Fornebu. I Oslo er blant annet Økern, Tøyen, Ulven, Bryn, Løren, Furuset, Filipstad og Gamlebyen nevnt som mulige plasseringer.

Avgjørende for hvor NRK havner, er behovene kringkasteren har.

– Vi trenger et mer moderne, enklere og mindre bygg, faktisk, som bidrar til mer innovasjon, mer samarbeid, mer teknologisk utvikling, og så videre, sier Eriksen.

Ikke minst teller det hva NRK får for salget av dagens lokaler på Marienlyst.

– Vi kan ikke forplikte oss til et prosjekt vi ikke klarer å finansiere, sier Eriksen